To indbrudstyve blev anholdt midt i udåden i nat, da de forsynede sig i en kiosk i Zoologisk Have.

Vidner så de to indbrudstyve, en ung kvinde på 17 og en 21-årig mand, kravle over hegnet ind til haven, og alarmerede politiet. Da politiet ankom var de to i fuld gang med at udvælge varer i Elefantkiosken, som de var kommet ind i ved at knuse en rude. De to, der er kendt af politiet i forevejen, er nu i politiets varetægt, og vil blive afhørt i løbet af dagen.